ועדת הכספים, כנסת 19, פרוטוקול מספר 348, 2014-05-26 13:20

ניסן סלומינסקי: רבותיי, יש לנו רביזיות.

ניסן סלומינסקי: רבותיי, אני מחדש את הישיבה ואנחנו דנים ברביזיות.

ניסן סלומינסקי: אתה מוכן להקריא את הרביזיות?

יעקב ליצמן: איזה רביזיות?

ניסן סלומינסקי: היו רביזיות שאמרנו שנדון עכשיו.

סתיו שפיר: אבל לא קיבלנו מ - - -

<טמיר כהן: משרד הפנים, מספר 06-005.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: נגד.

ניסן סלומינסקי: הרביזיה נפלה.

ניסן סלומינסקי: בעד – מיעוט

ניסן סלומינסקי: הרביזיה לא אושרה.

<טמיר כהן: משרד הרווחה, 23-006.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: אלעזר, אתה מצביע?

אלעזר שטרן: אני לא יודע על מה, אני בטלפון.

ניסן סלומינסקי: על הרביזיה על רווחה.

ניסן סלומינסקי: הרביזיה נפלה.

ניסן סלומינסקי: בעד – מיעוט

ניסן סלומינסקי: הרביזיה לא אושרה.

<טמיר כהן: משרד הבריאות, 24-009.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: הרביזיה נפלה.

ניסן סלומינסקי: בעד – מיעוט

ניסן סלומינסקי: הרביזיה לא אושרה.

<טמיר כהן: משרד הבינוי והשיכון.

<טמיר כהן: אנחנו מדברים על הודעה, 29-003.

ניסן סלומינסקי: מי בעד הרביזיה?

ניסן סלומינסקי: ירים את ידו.

סתיו שפיר: היינו אמורים לקבל על זה מידע לפני שאנחנו מצביעים.

ניסן סלומינסקי: מה?

סתיו שפיר: היינו אמורים לקבל על זה מידע נוסף.

ניסן סלומינסקי: מי בעד הרביזיה?

ניסן סלומינסקי: ירים את ידו.

סתיו שפיר: אתה פשוט מתעלם מדבריי?

ניסן סלומינסקי: לא.

ניסן סלומינסקי: מי נגד?

ניסן סלומינסקי: ירים - - -

סתיו שפיר: לא?

ניסן סלומינסקי: כי אני באמצע הצבעה.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: הרביזיה נפלה.

סתיו שפיר: ניסן, היינו אמורים לקבל על זה תשובות שלא קיבלנו.

סתיו שפיר: אז שוב יהיה פה את העניין עם ה - - -

ניסן סלומינסקי: הנה, עכשיו הוא כבר מוציא לך תשובה.

<טמיר כהן: נמסר לנו שזה בהדפסה כרגע.

ניסן סלומינסקי: הוא מדפיס לך כבר את זה עכשיו.

סתיו שפיר: למה להצביע לפני שאנחנו מקבלים את זה?

ניסן סלומינסקי: בסדר נו.

ניסן סלומינסקי: אוקיי.

סתיו שפיר: מה זה בסדר נו?

סתיו שפיר: זו לא תשובה, 'בסדר נו'.

ניסן סלומינסקי: אבל אנחנו הצבענו גם בלי קשר לזה.

סתיו שפיר: למה לא לקבל את התשובות ולעשות את זה בצורה מסודרת?

סתיו שפיר: למה?

סתיו שפיר: מה הבעיה?

ניסן סלומינסקי: טוב.

ניסן סלומינסקי: הלאה.

<טמיר כהן: ההודעה האחרונה בסדר הזה.

סתיו שפיר: יש לך בעיה עם זה שחברי הכנסת יידעו על מה הם מצביעים?

ניסן סלומינסקי: לא, אין לי.

סתיו שפיר: אז למה לא לקבל את זה קודם?

ניסן סלומינסקי: למי שזה מספיק מה שהוא יודע, זה מספיק לו.

סתיו שפיר: מה מספיק?

סתיו שפיר: אתה אמרת שאתה לא יודע - - -

ניסן סלומינסקי: אין סוף הרי.

ניסן סלומינסקי: אם אני הייתי במקומך הייתי יכול לשאול שאלות שגם הרשימות האלה לא היו מספיקות.

סתיו שפיר: כולם פה - - -

ניסן סלומינסקי: כי הייתי שואל גם על הרשימות האלה עוד שאלות.

ניסן סלומינסקי: כל אחד, יש מי שרוצה ל - - -

סתיו שפיר: לא, יש פה מידע מאוד ספציפי שהתבקש לאחר שראינו כבר שהטעו אותנו בכוונה כאן בוועדה ואתה למרות זאת לא מוכן שאנחנו נקבל את התשובה.

ניסן סלומינסקי: עשרת אלפים פעם הם נתנו לך תשובות נכונות, אז אולי פעם אחת מישהו נפל, או לא יודע מה, ואני גם לא בטוח ששם נפלו - - -

סתיו שפיר: אוי, לא, זה רק ב - - - שמצליחים לעלות עליהם.

ניסן סלומינסקי: טוב, נו.

סתיו שפיר: מספיק שפעם אחת הטעו אותנו בכוונה וזו צריכה להיות עילה להפסקה של כל הפארסה הזאת של העברות הכספים.

ניסן סלומינסקי: בסדר, טוב.

ניסן סלומינסקי: את כבר עושה את זה.

ניסן סלומינסקי: די.

ניסן סלומינסקי: רביזיה על משרד - - -

<טמיר כהן: המשרד להגנת הסביבה, מספר 26-004.

אלעזר שטרן: דרך אגב, ניסן, אני רק רוצה לשאול דבר אחד.

אלעזר שטרן: זה לא יכול שסתיו, באמת, עם כל השאלות שהיא שואלת, לא משנה מה, שבסוף היא מקבלת תשובות ריקות.

ניסן סלומינסקי: זה אני מסכים.

ניסן סלומינסקי: אמרתי שעל זה נקיים דיון.

ניסן סלומינסקי: על זה נקיים דיון ונזמין אותם לפה - - -

סתיו שפיר: מה דיון?

סתיו שפיר: אבל - - -

ניסן סלומינסקי: אמרתי שאת זה נעשה, אבל אני לא עוצר את הכול עד אז.

ניסן סלומינסקי: נקיים את הדיון ואמרתי את זה.

ניסן סלומינסקי: נזמין אותם, את ראשי האוצר, ונקיים על זה את הדיון.

משה גפני: תגיד לי, זה נכון שניצולי השואה, אתה הסכמת שהם יעברו לוועדת חוקה?

ניסן סלומינסקי: בדיון הזה כן.

משה גפני: למה?

ניסן סלומינסקי: כי הייתה בקשה אישית של השר ושל אנשיו.

משה גפני: אני יכול לבקש ממך גם בקשות אישיות?

ניסן סלומינסקי: כן.

קארין אלהרר: למה לא, גפני?

משה גפני: בגלל שהוא לא יענה בחיוב על כלום.

קארין אלהרר: אבל זה לא מונע לבקש.

משה גפני: אבל זה הורס לי את הוועדה, ש - - -

ניסן סלומינסקי: רב משה, בוועדת המדע יש נושא הכי מרכזי שביקשת והעברתי אליך.

משה גפני: בסדר, עם כל הכבוד - - -

ניסן סלומינסקי: לכן אני אומר, לפעמים קורה שיש בקשה - - -

משה גפני: ניצולי השואה זה כאן, בשום מקום אחר לא.

ניסן סלומינסקי: אני מסכים איתך.

משה גפני: רק בגלל שהשר רוצה שזה יהיה אצל איש המפלגה שלו?

ניסן סלומינסקי: לא, בדקנו את זה.

משה גפני: מה לא?

משה גפני: מישהו מאיתנו נולד אתמול?

משה גפני: אתה אמרת לנו להילחם, נלחמנו.

ניסן סלומינסקי: נכון, בסדר, נו, אבל בסוף - - -

משה גפני: אז מה אתה משאיר אותנו?

משה גפני: נלחמנו כמו אריות ואתה מפיל אותנו כמו זבובים.

ניסן סלומינסקי: לא, לפעמים אני נופל כמו אריה.

משה גפני: אבל תדע לך, הממשלה הזאת לא תחזיק מעמד הרבה זמן.

משה גפני: יכול להיות שתהיה קואליציה אחרת ואתה תהיה שר, יכול להיות, תשמור על ועדת הכספים, ניצולי השואה - - -

ניסן סלומינסקי: אני שומר.

משה גפני: לא, תדע לך שהכול יעבור, גם התקנות יעברו לשם.

ניסן סלומינסקי: לא, לא.

משה גפני: לא, לא, בסדר.

משה גפני: אתה עושה טעות, אני לא יודע למה.

משה גפני: השר מבקש ממך באופן אישי אז אתה נענה לו?

<קריאה: למה לא?

משה גפני: למה כן?

משה גפני: זה שייך לוועדת כספים.

ניסן סלומינסקי: בסדר, נו, קורה, מה אתה - - -

משה גפני: בסדר.

משה גפני: זה מזכיר לי עוד בקשות שנענית.

ניסן סלומינסקי: רב משה, כשעושים שלום בית - - -

משה גפני: שלום בית.

משה גפני: אז הכנסת צריכה לסבול?

משה גפני: ועדת הכספים צריכה לסבול?

ניסן סלומינסקי: אתה לא שמעת.

ניסן סלומינסקי: אתה לא היית, אמרתי שעלינו מבני דודים לדודים עכשיו.

משה גפני: דודים.

משה גפני: זה עוד יותר מרגיז אותי עכשיו.

משה גפני: קרובי משפחה, כן.

<טמיר כהן: רביזיה מספר 26-004, של המשרד להגנת הסביבה.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: הרביזיה נפלה.

ניסן סלומינסקי: בעד – מיעוט

ניסן סלומינסקי: הרביזיה לא אושרה.

<טמיר כהן: זהו.

<טמיר כהן: נגמרו הרביזיות של עד עכשיו.

ניסן סלומינסקי: עכשיו אנחנו ממשיכים ל - - -

ראובן ריבלין: אני מבקש רק שהדברים שהובטחו לחברת הכנסת סתיו שפיר - - -

ניסן סלומינסקי: הנה, כבר מדפיסים לה את זה עכשיו.

ראובן ריבלין: מאה אחוז, מה שהבטחנו שיימסר לה.

ראובן ריבלין: אני הצבעתי נגד הרביזיה, אני רק אומר לך, מה שהבטחנו לה לתת לה.

ניסן סלומינסקי: שיביאו את זה כבר.

יעקב ליצמן: ניסן, שאלה אחת, היא ביקשה שתחכה עד שנקבל את התשובה, היא לא ביקשה שלא תצביע.

יעקב ליצמן: זה, נדמה לי - - -

ניסן סלומינסקי: רב יעקב, מאחר שהיא מבקשת באמת הרבה דברים וחלק מהדברים, באמת, אוריאל היה כל כך זריז שהוא כבר הביא ומדפיסים, אבל יש דברים כאלה שיגיעו רק מחר.

ניסן סלומינסקי: יוסי הבטיח וגם הם הבטיחו, אז אני לא יכול לחכות כל הזמן, זו דרגה שתיים או שלוש של - - - טוב, רבותיי, 52-006.

ניסן סלומינסקי: אצלנו בדפים זה 100.

ניסן סלומינסקי: משטרה, בתי סוהר.

<אסף וסרצוג: מדובר בתקציב הפיתוח של המשרד לביטחון פנים, השלמה של יתרת העודפים מהפנייה הקודמת ומדובר פה ב-50% במקרה הזה.

<אסף וסרצוג: עיקר התקציב כאן מופנה לטובת המשטרה והשב"ס.

<אסף וסרצוג: מדובר בעיקר בפרויקטים טכנולוגיים ובפרויקטי בינוי במשטרה ובשב"ס.

ניסן סלומינסקי: שאלות יש?

ניסן סלומינסקי: אוקיי, מי בעד לאשר את - - -

יצחק כהן: רגע, יש שאלות.

משה גפני: איזה עמוד זה?

יצחק כהן: עמוד 100.

ניסן סלומינסקי: מי בעד לאשר - - -

משה גפני: רגע, יש שאלות.

ניסן סלומינסקי: אין שאלות.

משה גפני: יש שאלות, מה זה אין שאלות?

ניסן סלומינסקי: מי בעד לאשר את 52 - - -

משה גפני: אני מבקש לדעת - - - עם כל הכבוד, אני שואל שאלה.

קארין אלהרר: חבר הכנסת גפני רוצה לדבר.

ניסן סלומינסקי: סתם למשוך את הזמן.

ניסן סלומינסקי: נו, באמת, זה הזמן של כולנו.

משה גפני: האמת היא שלמדתי ממך.

ניסן סלומינסקי: לא, הוא לא רצה לשאול, הוא לא ידע אפילו מה.

ניסן סלומינסקי: ביקשו ממנו שיחפש, אז הוא מתחיל לחפש והוא בכוח הסברה יודע לשאול שאלות, זה לא זה שהוא לא יודע.

משה גפני: זה אתה סוחב את הזמן.

ניסן סלומינסקי: לא, אני עושה הפסקה, אני לא מושך את הזמן.

יצחק כהן: משה, רצית לשאול לגבי אוהלי קידר באר שבע.

משה גפני: כן, אני רוצה, בדיוק.

משה גפני: לגבי בית הכלא בבאר שבע, אוהלי קידר, כמה כסף עובר לשם?

<אסף וסרצוג: בפיתוח הזה?

משה גפני: כן, פיתוח בתי סוהר.

משה גפני: אפשר להביא מישהו ממרצ?

משה גפני: ריבונו של עולם.

קארין אלהרר: גפני, לפחות תעשה את העבודה כמו שצריך.

קארין אלהרר: לא ככה.

קארין אלהרר: תראה, הגנתי עליך, לפחות אתה - - -

משה גפני: הנה, בסדר, אני רוצה לדעת כמה כסף עובר לאוהלי קידר, או שהכול רק פיתוח במרכז הארץ.

משה גפני: אני רוצה לדעת אם גם הפריפריה.

<אסף וסרצוג: התקציב - - -

ניסן סלומינסקי: רבותיי - - -

משה גפני: הנה שאלתי, הוא הולך לענות.

ניסן סלומינסקי: אבל באמת נו בואו - - -

<אסף וסרצוג: תקציב הבינוי של שב"ס - - -

יעקב ליצמן: למה זה נקרא קידר?

משה גפני: אוהלי קידר.

יעקב ליצמן: מי זה?

יעקב ליצמן: על שם מי?

יצחק כהן: באר שבע.

ראובן ריבלין: על שם קידר.

ניסן סלומינסקי: בבקשה, נו, דבר.

<אסף וסרצוג: תקציב הבינוי של שב"ס שהועבר פה - - -

יעקב ליצמן: אוהלי - - -

משה גפני: אוהלי קידר.

מיכל בירן: חבר הכנסת ליצמן, הוא התחיל לדבר כבר שלוש פעמים.

<אסף וסרצוג: עיקר התקציב של בינוי שב"ס שמופנה כאן הוא בעצם לטובת פרויקטים של משמורת נאותה, שזה שיפור תנאי המחיה של אסירים בצורה כזו או אחרת ותכליות בינוי כאלה ואחרות שנצרכות בשירות בתי הסוהר.

<אסף וסרצוג: אם יש שאלה ספציפית לגבי אוהלי קידר, אני אשמח לברר ולומר איפה בתכניות הללו של שב"ס יש תקציבים לטובת אוהלי קידר.

ניסן סלומינסקי: אני לא חושב שכדאי שתשאל יותר מדי על בית סוהר, אתם לא שייכים לשם.

משה גפני: בתי סוהר?

משה גפני: הבטיח לי נציב השב"ס שהוא שומר לי מקום ליד החלון.

ניסן סלומינסקי: טוב, רבותיי.

ניסן סלומינסקי: דרך אגב, יש רשימה - - -

יעקב ליצמן: בונים אגף - - -

ניסן סלומינסקי: רב יעקב, יש לי את הרשימה לסתיו.

ניסן סלומינסקי: כשהיא תגיע, אני אתן לה את זה.

ניסן סלומינסקי: מי בעד לאשר 52-006?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: אושר.

ניסן סלומינסקי: בעד – רוב

ניסן סלומינסקי: נמנעים – אין

יצחק כהן: רביזיה.

ניסן סלומינסקי: בסדר.

משה גפני: זה לא בסדר, אתה פשוט - - -

ניסן סלומינסקי: 53-004, 102.

<שניר ניב: שניר ניב, רפרנט אנרגיה, אגף תקציבים, משרד האוצר.

אלעזר שטרן: טמיר, קיבלת את הרשימה?

<טמיר כהן: אנחנו נעביר אותה לכל החברים.

ניסן סלומינסקי: יש, מה שהיא ביקשה.

ניסן סלומינסקי: אני אביא לך עוד מעט.

ניסן סלומינסקי: יש לי עותק אחד, אני אתן לה כשהיא תיכנס, אבל כבר מעבירים לכולם.

מיכל בירן: אבל היא לא נכנסת, אז אם אתה יכול בינתיים להעביר לנו שנראה.

יצחק כהן: לא נעים, ניסן.

ראובן ריבלין: איפה סתיו?

ראובן ריבלין: תגידי לה שהביאו את הדברים.

ניסן סלומינסקי: לא, אל תגיד לה שהביאו את הדברים.

ראובן ריבלין: למה לא?

ניסן סלומינסקי: שהיא לא תבוא.

מיכל בירן: זה לא לגיטימי, ניסן.

ניסן סלומינסקי: אני צוחק.

ניסן סלומינסקי: בתי המשפט.

<שניר ניב: שניר ניב, רפרנט אנרגיה, אגף תקציבים, בהיעדרו של רפרנט משרד המשפטים.

<שניר ניב: הפנייה נועדה להמשך העברת עודפים מחויבים משנת תקציב 2013 לשנת התקציב הנוכחית, בסך 1.5 מיליון ₪.

<טמיר כהן: עוד מעט זה יהיה לכם במייל, לכולם.

<שניר ניב: סעיף זה הוא סעיף הפיתוח של מערכת בתי המשפט.

<שניר ניב: מדובר בעודפים מחויבים שעיקרם פיתוח בתי משפט בתל אביב, אשדוד ואשקלון.

<שניר ניב: זו פנייה זהה לפנייה שעברה פה לפני שלושה חודשים, שיפוץ המרכזייה בתל אביב.

ניסן סלומינסקי: זה היה 30% או 50%?

<שניר ניב: זה היה 20.

ניסן סלומינסקי: טוב, רבותיי, כבר קיימנו, אין שאלות.

ניסן סלומינסקי: מי בעד לאשר את 53-004?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: אושר.

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: 54-005.

ניסן סלומינסקי: 104.

ניסן סלומינסקי: רשויות פיקוח.

<שניר ניב: הפנייה נועדה להעברת עודפים מחויבים משנת התקציב 2013 ל-2014, בסך של כ-79 מיליון שקלים עבור רשויות פיקוח.

<שניר ניב: הסעיף הזה הוא בעצם סעיף שכולל בתוכו כמה חשבויות שונות, של רשויות פיקוח שפועלות באופן עצמאי, ביניהן רשות ההגבלים העסקיים, הרשות לסחר הוגן, המועצה לצרכנות, הרשות לשירותים ציבוריים חשמל, רשות הטבע והגנים, רשות הגז הטבעי, רשות הכנרת, איגוד ערים.

<שניר ניב: אני אתן דוגמה משתי רשויות שאני באופן אישי מתעסק איתן.

<שניר ניב: הרשות לשירותים ציבוריים חשמל, שפועלת מכוח משק החשמל משנת 1996, מפקחת על פעילות משק החשמל ויש לה ארבעה תפקידים עיקריים, ביניהם קביעת התעריף, קביעת אמות מידה לטיב ואיכות השירות, תלונות צרכנים ומתן רישיונות.

<שניר ניב: יש כאן עודפים בסך של 6 מיליון שעוברים משנת 2013 בעיקר לתחזוקה ולוגיסטיקה של פעילות הרשות.

<שניר ניב: אני יכול לתת גם דוגמה מרשות הגזים, אם יש צורך.

ניסן סלומינסקי: כרגע אני רואה שזה בסדר.

ניסן סלומינסקי: מי בעד לאשר את 54-005?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: אושר.

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: הלאה.

ניסן סלומינסקי: הבא בתור אישרנו.

<טמיר כהן: עכשיו עמוד 110.

ניסן סלומינסקי: רשות האוכלוסין.

ניסן סלומינסקי: זו בקשה 68-005.

<אורי שיניין: הפנייה נועדה להעברת יתרת העודפים המחויבים ברשות האוכלוסין על סך של כ-165 מיליוני שקלים.

<אורי שיניין: ההוצאות העיקריות שבגינן מועברים העודפים הן קודם כל תקציב התפעול של המטה והמחשוב של רשות האוכלוסין, בסך מצטבר של כ-55 מיליון שקלים.

<אורי שיניין: בנוסף יש עוד תקציב שמועבר לטובת פרויקט הביומטרי, לתעודות הזהות, בסך של כ-76 מיליון שקלים.

ניסן סלומינסקי: זה כל כך מזכיר לי את מה שדיברנו קודם, לא?

<אורי שיניין: מה שדיברנו קודם זה היה על המאגר הביומטרי.

ניסן סלומינסקי: ועכשיו זה?

<אורי שיניין: על הנפקת תעודות זהות.

<אורי שיניין: אלה שני תהליכים נפרדים.

<אורי שיניין: מבחינת התהליך רשות האוכלוסין אחראית על ההנפקה של תעודות הזהות, והמאגר הביומטרי שיושב במקום נפרד לצרכי אבטחה וחיסיון - - -

יעקב ליצמן: כל תעודות הזהות שמוציאים היום זה - - -

<אורי שיניין: לא, בערך 50% מתעודות הזהות שמונפקות זה וולונטרי.

<אורי שיניין: מי שרוצה מנפיק תעודת זהות חכמה, מי שרוצה מנפיק תעודת זהות - - -

יעקב ליצמן: מה זה משנה?

יעקב ליצמן: איפה זה משנה אם זה ביומטרי או לא?

יעקב ליצמן: איזו נקודה ש - - -

ניסן סלומינסקי: איפה יש יתרון למי שיש לו ביומטרי?

<אורי שיניין: מבחינת השימושים העתידיים של תעודת זהות ביומטרית וגם השימושים העכשוויים זה קודם כל מניעת זיוף.

<אורי שיניין: תעודת הזהות הביומטרית היא תעודה - - -

יעקב ליצמן: אם זו הכוונה למה אתם לא עושים את זה לכולם?

<אורי שיניין: כי בזמנו היו - - -

יעקב ליצמן: יש התנגדויות, אנחנו יודעים, אבל החלטתם על זה.

<אורי שיניין: לא, הכוונה המקורית הייתה, כמו שאדוני חבר הכנסת - - -

מיכל בירן: אני מבזבזת זמן בתוך שדה התעופה רק כדי לא לעשות.

<קריאה: הדרכונים?

<אורי שיניין: גם הדרכונים, אפשר לעשות.

יעקב ליצמן: יש לי, עשיתי, זה ביומטרי, אבל - - -

מיכל בירן: בגללך, ליצמן, אתה נותן להם לגיטימציה.

יעקב ליצמן: אני אגיד לך את האמת, יש דבר אחד שבבחירות, אנחנו המדינה, מצביעים לא כמו אירן, כמו זימבבואה או קונגו, שם רק פתקים.

יעקב ליצמן: למה אי אפשר להצביע באלקטרוני?

יעקב ליצמן: כשאני הייתי יושב ראש התברר לי שיש גם חיסכון, אז בזמנו 21 מיליון שקל, אם זה יהיה אלקטרוני.

יעקב ליצמן: משום מה יש אינטרס למישהו כאן, כל הזמן חושבים על החרדים, אני זה שרציתי דווקא אלקטרוני, למישהו יש אינטרס - - -

ניסן סלומינסקי: היה מישהו שהוביל את זה, נדמה לי מאיר שטרית, לא?

ניסן סלומינסקי: מישהו הוביל את זה באופן - - -

יעקב ליצמן: לא, אבל אני דיברתי על הבחירות.

יעקב ליצמן: הבחירות, אין סיבה בעולם שלא נצביע אלקטרוני.

יעקב ליצמן: זה חוסך, בזמנו, לפני עשר שנים, 21 - - -

ניסן סלומינסקי: מסכים.

מיכל בירן: זה גם עניין של נגישות.

יעקב ליצמן: מישהו לא רוצה.

ניסן סלומינסקי: אנחנו נעלה את זה באמת, בסדר, ואולי לא נאשר את תאריך הבחירות או את התקציב, אלא אם כן זה יהיה ככה.

ניסן סלומינסקי: לא צוחק.

יעקב ליצמן: אני דווקא בעד להקדים את זה.

ניסן סלומינסקי: זה רעיון.

ניסן סלומינסקי: גם את תאריך הבחירות וגם את התקציב.

ניסן סלומינסקי: מי בעד לאשר 68-005?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: אושר.

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: 70-005, זה 113.

<אריאל יוצר: הפנייה נועדה להעביר את יתרת העודפים המחויבים משנת 2013 לשנת 2014, בסעיף 70 שהוא סעיף הפיתוח של משרד השיכון, בסך של 556,851 שקלים.

ניסן סלומינסקי: וזאת על שום מה?

ניסן סלומינסקי: תן פירוט קצת.

<אריאל יוצר: בעיקר העבודות שמתבצעות כאן אלה עבודות פיתוח במשקים סגורים או בתשתיות לבנייה חדשה.

<אריאל יוצר: המשרד גובה עלויות פיתוח מקבלנים שזכו בקרקע ורוצים או מוכרחים שהשכונה תפותח לפני הבנייה שלהם.

<אריאל יוצר: הכסף מגיע למדינה והיא זו שמוציאה את הזמנת העבודה לקבלני פיתוח.

ניסן סלומינסקי: זה נעשה בתהליך של שנה-שנתיים?

<אריאל יוצר: אמת, ולכן העודף מתגלגל משנה לשנה.

יעקב ליצמן: מה קרה שיש חסר בהלוואות?

<אריאל יוצר: למה חוסר?

יעקב ליצמן: אתם לא מוסיפים כאן?

<אריאל יוצר: זה לא עניין שמוסיפים.

<אריאל יוצר: אני מניח שאתה מכיר את זה מצוין, מעבירים את העודף, את הכסף שהתחייבנו עליו ואנחנו צריכים לשלם - - - התחייבנו עליו בשנה הקודמת - - -

יעקב ליצמן: כמה הביצוע של המשכנתאות?

<אריאל יוצר: הביצוע של המשכנתאות, תלוי איזה.

<אריאל יוצר: המשכנתאות הרגילות - - -

יעקב ליצמן: זכאי.

<אריאל יוצר: הזכאים, עומד על כ-200 מיליון שקלים בשנת 2013.

יעקב ליצמן: לא, כמה בוצעו חוזים?

יעקב ליצמן: אני רוצה לבדוק אם יש מיתון.

ניסן סלומינסקי: לא, המשכנתאות זה לא קנה מידה.

ניסן סלומינסקי: הריבית שם היא כזו גבוהה שלא שווה לקחת אצלם.

יעקב ליצמן: אני יודע, אז למה הממשלה משלמת על זה עמלות?

ניסן סלומינסקי: מסכים איתך, נצטרך לעשות גם על זה דיון, להבין למה הם לא מורידים את הריבית.

<אריאל יוצר: דרך אגב, שיעורי הזכאים שכן ניגשים לזה, אחרי שוועדת הכספים פה הורידה את הריבית ל-3%, עלו ועומדים על כ-1,500 זכאים - - -

יעקב ליצמן: זה גם לא.

ניסן סלומינסקי: אוקיי.

ניסן סלומינסקי: מי בעד לאשר את בקשה 70-005?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: אוקיי, מי נמנע?

ניסן סלומינסקי: אושר.

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: הלאה.

ניסן סלומינסקי: 73-005.

<עדי חכמון: מדובר בתקציב הפיתוח של משק המים והביוב, סך של 40 מיליון עודפים.

<עדי חכמון: מרבית העודפים עוברים לתקציב הביוב.

ניסן סלומינסקי: רק תגידי לי על מה.

<עדי חכמון: תקציב הפיתוח זה תקציב שתומך גם ברשויות מקומיות, בתאגידים להקמת תשתיות ביוב, להקמת תשתיות מים, מערכות קולחין.

<עדי חכמון: מדובר בהזמנות שנפתחו - - -

ניסן סלומינסקי: זה לתאגידים או לרשויות?

<עדי חכמון: גם תאגידים, גם רשויות, גם אגודות מים.

ניסן סלומינסקי: שאלות?

ניסן סלומינסקי: אין?

ניסן סלומינסקי: מי בעד לאשר את 73-005?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: אושר.

ניסן סלומינסקי: בעד – רוב

ניסן סלומינסקי: נמנעים – אין

שולי מועלם-רפאלי: <> ניסן, אני יכולה ללכת?

שולי מועלם-רפאלי: אם אתם שלושה.

ניסן סלומינסקי: לא.

ניסן סלומינסקי: עוד רגע ייכנס - - - את לא מכירה אותם, תוך דקה הם מכניסים מישהו.

ניסן סלומינסקי: אולי סתיו תחזור.

קארין אלהרר: הם בודקים ערנות.

ניסן סלומינסקי: כן.

ניסן סלומינסקי: 76-004.

ניסן סלומינסקי: פיתוח התעשייה.

<מורן מזור: אני תחבורה ואני היחידי פה, אני תיכף יכול לקרוא ליתר.

ניסן סלומינסקי: אתה תחבורה?

ניסן סלומינסקי: בינתיים אני אעבור אליך, תקרא להם.

ניסן סלומינסקי: זה 79-006, אצלנו זה 125.

יעקב ליצמן: היה דיון היום על כל הנושא של תחבורה, רכבת, אילת, ביקורת המדינה למעלה היום.

יעקב ליצמן: נדמה לי שלפי הדיונים שם זה די מיותר הכסף.

ניסן סלומינסקי: על מה הכסף הזה הולך.

יעקב ליצמן: הרכבת בכלל מיותרת.

ניסן סלומינסקי: לא, זה סכום קטן.

<מורן מזור: לא, פה זה סכום קטן, זה יתרת העודפים במיועדים לתקציב הפיתוח של משרד התחבורה, זה פרויקטים של משרד התחבורה, פרויקטי כבישים שונים.

יעקב ליצמן: איזה חברות אתם מסבסדים היום?

<מורן מזור: זה לא התקציב הזה, זה תקציב אחר, זה תקציב בסעיף 32, היום מסובסדות כל חברות התחבורה הציבורית לאוטובוסים, אגד, דן, מטרופולין - - -

יעקב ליצמן: כולם?

<מורן מזור: כן, כולם מסובסדים.

<מורן מזור: כל האשכולות היום מסובסדים.

<מורן מזור: אין אשכול שמחזיר את עצמו באופן מלא.

יעקב ליצמן: בכמה יש הבדלים.

<מורן מזור: כן, יש אשכולות שיש בהם הרבה נוסעים והם מחזירים את עצמם והם כדאיים יותר, גם מבחינה משקית, ויש אשכולות שפחות כמובן.

<מורן מזור: אשכולות שהם יותר דלילים מבחינת ביקושים הם כמובן פחות מחזירים את עצמם.

ניסן סלומינסקי: טוב, מי בעד לאשר את 79-006?

ניסן סלומינסקי: שירים את ידו.

ניסן סלומינסקי: מי נגד?

ניסן סלומינסקי: ירים את ידו.

<מורן מזור: אם אפשר גם לחזור לסעיף 40.

ניסן סלומינסקי: נחזור עוד מעט.

ניסן סלומינסקי: מי נמנע?

ניסן סלומינסקי: אושר.

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: אנחנו נחזור, היה סעיף - - -

<טמיר כהן: 40-005, בעמוד 89 בחוברת - - -

ניסן סלומינסקי: היה תחבורה.

<מורן מזור: הייתי בוועדה לפניות הציבור.

ניסן סלומינסקי: מאה אחוז.

ניסן סלומינסקי: במספור שלנו זה 40-005.

ניסן סלומינסקי: בבקשה, תסביר.

<מורן מזור: גם פה מדובר בהעברת יתרת העודפים בתקציב 2014.

<מורן מזור: כאן מדובר בתקציב השוטף של משרד התחבורה, זה תקציב התפעול.

<מורן מזור: התקציב מועבר לפעילויות שונות שהחלו בשנת 2013 ויימשכו בשנת 2014, כמו ניקיון, שמירה, הקמת והחזקת מערכות מחשוב וכו'.

ניסן סלומינסקי: מי בעד לאשר את 40-005?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: שניים.

ניסן סלומינסקי: מי נמנע?

ניסן סלומינסקי: אושר.

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: יש לנו שתי רביזיות.

<טמיר כהן: אחת מספר הודעה 41-004, של רשות המים והביוב.

יעקב ליצמן: איזה רביזיה זה?

<טמיר כהן: רשות המים והביוב 41-004.

יעקב ליצמן: מה שהקואליציה נפלה?

ניסן סלומינסקי: לא.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו?

ניסן סלומינסקי: הרביזיה נפלה.

ניסן סלומינסקי: בעד – מיעוט

ניסן סלומינסקי: הרביזיה לא אושרה.

ניסן סלומינסקי: עכשיו רביזיה שאנחנו כן רוצים לאשר.

<טמיר כהן: זה בדיור ממשלתי, זה 51-005.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: הרביזיה התקבלה.

ניסן סלומינסקי: בעד – רוב

ניסן סלומינסקי: הרביזיה אושרה.

ניסן סלומינסקי: עכשיו נאשר את זה.

יעקב ליצמן: לא, מאשרים את הרביזיה.

יעקב ליצמן: עכשיו - - -

ניסן סלומינסקי: עכשיו אני מעלה את הבקשה.

ניסן סלומינסקי: מי בעד לאשר את הפנייה לוועדה?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: אושרה.

ניסן סלומינסקי: בעד – רוב

ניסן סלומינסקי: נמנעים – אין

<טמיר כהן: 51-005 אושרה.

יעקב ליצמן: רביזיה.

ניסן סלומינסקי: אי אפשר כבר להגיש רביזיה.

<טמיר כהן: הוא יודע.

<טמיר כהן: עכשיו נעבור לבריאות, כי אתה הנציג היחידי כרגע בחדר.

<טמיר כהן: זה בפניות, בחוברת הדקה.

יעקב ליצמן: אתה בבריאות?

יעקב ליצמן: מה אתה יודע בבריאות?

<שלמה פשקוס: לא כמוך, זה בטוח.

יעקב ליצמן: מה אני יודע?

ניסן סלומינסקי: רבותיי, בבריאות יש לנו כאן שתי פניות.

<טמיר כהן: זה בעמוד 5, פנייה מספר 34.

ניסן סלומינסקי: תתחיל להסביר, פנייה מספר 34 בדף 5.

<שלמה פשקוס: הפנייה נועדה לבצע שינויים פנימיים בסעיף 24, תקציב משרד הבריאות, שעיקרם הם העברת 52 מיליון שקלים לטובת רכש לטובת האגף לבריאות הנפש, לטובת רכש שירותים בתחום בריאות הנפש.

יעקב ליצמן: לאיפה זה הולך?

<שלמה פשקוס: עיקר הרכש הוא מבתי חולים כלליים, מבתי חולים פסיכיאטריים ומספקי שירות פרטיים בתחום בריאות הנפש, הפרעות אכילה ושירותי גמילה.

<שלמה פשקוס: בנוסף זה רכש מקופות החולים של שירותים מרפאתיים, כהיערכות לרפורמה בבריאות הנפש, 120 מיליון שקל המדינה התחילה תהליך של רכש של שירותים מרפאתיים מקופות החולים כהכנה לרפורמה בבריאות הנפש שתיכנס לתוקף ביולי 2015.

<שלמה פשקוס: זה החלק הראשון.

<שלמה פשקוס: החלק השני זה העברה של 33 מיליון שקלים לבתי החולים הגריאטריים.

<שלמה פשקוס: חמישה בתי חולים גריאטריים יש בהפעלת המדינה, בהפעלת משרד הבריאות, ו-33 מיליון שקלים הולכים לטובת התקציב שלהם.

<שלמה פשקוס: העברה של כ-100 מיליון שקל לתקציב בתי החולים הפסיכיאטריים.

<שלמה פשקוס: יש לנו תשעה בתי חולים פסיכיאטריים בהפעלה ישירה של המדינה ומדובר בתקציב שלהם.

<שלמה פשקוס: 133 מיליון שקלים לטובת בתי החולים הכלליים - - -

פנינה תמנו: זה תקציב קבוע מדי שנה, או שזה תוספתי?

<שלמה פשקוס: זה תקציב שנמצא כבר בתוך סעיף 24, בתוך התקציב של משרד הבריאות, זה לא תקציב שמגיע מחוץ לסעיף ומפוזר בהתאם לתכנית העבודה השנה של משרד הבריאות.

יעקב ליצמן: מה זה התוספת של פלימן?

<שלמה פשקוס: יש עדכון של התקציב של פלימן.

<שלמה פשקוס: סך הכול התקציב של פלימן גדל ב-8 מיליון שקלים.

יעקב ליצמן: למה?

יעקב ליצמן: מה קרה?

<שלמה פשקוס: בכל שנה משרד הבריאות, יחד עם משרד האוצר, עושה איזה שהיא בחינה של מחיר יום אשפוז.

<שלמה פשקוס: בבניית התקציב שנבנה במאי 2013 הייתה איזה שהיא הערכה למחיר יום אשפוז - - -

יעקב ליצמן: אני מכיר, אבל מה קרה דווקא לפלימן ולבתי החולים האלה?

<שלמה פשקוס: לא, כל בתי החולים מקבלים שינוי כלשהו בתקציב שלהם, זה לא שינוי ייחודי.

יעקב ליצמן: זה בסוף שנה, אבל מה זה עכשיו?

יעקב ליצמן: בסוף שנה אני יודע שהממשלה, משרד הבריאות יושב עם בתי החולים והוא עושה מאזן, מי שחסר, מי שזה, בסדר, אבל מה עכשיו ההעברה?

<שלמה פשקוס: משרד הבריאות - - -

פנינה תמנו: מה רע שיעבור כסף לבריאות הנפש?

יעקב ליצמן: לא אמרתי רע, יש סדר.

יעקב ליצמן: ברגע שחורגים מהסדר שואלים למה חורגים, נכון?

פנינה תמנו: לא, אבל שם אין מספיק.

יעקב ליצמן: בריאות הנפש, אגב, לא חל עכשיו עדיין בכלל, עוד שנה, 2015, לא חל כל מה שאת שמעת על בריאות הנפש, זה עוד שנה.

<שלמה פשקוס: בשנים עברו, זה נכון, חבר הכנסת ליצמן, נעשו ההתאמות התקציביות בעיקר לקראת סוף השנה.

<שלמה פשקוס: השנה, על מנת לנהל את הדברים בצורה טובה יותר ייעשו ההתאמות התקציביות בשני טאקטים, אחד בתחילת השנה, גם בגלל שזה תקציב דו שנתי - - -

יעקב ליצמן: אני לא אקשה עליך, כי אני בין כה מצביע נגד, לכן בסדר.

<שלמה פשקוס: בנוסף, 102 מיליון ₪ תקציב תמיכות משרד הבריאות בבתי חולים שאינם ממשלתיים לטובת תקצוב מענקים שהם חלק מהסכם הרופאים 2011, מענקים לרופאים שמתחילים התמחות במקצועות במצוקה או בפריפריה או גם וגם.

<שלמה פשקוס: בנוסף הפנייה מקצה תקני כוח אדם, 66 תקני כוח אדם לבתי החולים הפסיכיאטריים בגין פתיחת מיטות אשפוז פסיכיאטריות חדשות.

ניסן סלומינסקי: זה מתחלק לבתי חולים שווה בשווה, לפי אחוזים, או שיש חלוקה?

<שלמה פשקוס: המיטות מתחלקות בין השחקנים השונים שמפעילים את בתי החולים הפסיכיאטריים.

<שלמה פשקוס: ניתנו מיטות גם לבתי חולים של הכללית, ניתנו מיטות גם לבתי חולים עצמאיים וניתנו מיטות גם לבתי חולים ממשלתיים, פחות או יותר לפי חלקם היחסי במשק.

<שלמה פשקוס: 13 תקני כוח אדם לבתי חולים גריאטריים בגין הסכם השכר של ההסתדרות הרפואית.

<שלמה פשקוס: זה תקני רופאים מתוך אותם 1,000 תקנים, לךמי שמכיר, של הסכם רופאים 2011, ו-3 תקנים לטובת ביצוע החלטת ממשלה לטיפול במסתננים, שמשרד הבריאות אחראי על אספקת שירותי הבריאות למסתננים.

יעקב ליצמן: השלמת סל?

<שלמה פשקוס: התקציב מגיע מהשלמת סל.

<שלמה פשקוס: התקציב שאמרתי קודם, לבריאות הנפש, מגיע מהשלמת הסל כי שם הוא נמצא לקראת הרפורמה לבריאות הנפש, מאחר ששם הוא צריך להיות מתוקצב.

<שלמה פשקוס: בשנת 2015, ברפורמה לבריאות הנפש, כל הנושא של בריאות הנפש יהיה בהשלמת סל, אז התקציב נמצא שם בבניית התקציב ועובר לאגף בריאות הנפש בבניית תקציב.

ניסן סלומינסקי: מי בעד לאשר את בקשה 34, משרד הבריאות?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: אין נמנע.

ניסן סלומינסקי: הבקשה אושרה.

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: יש לנו עוד בקשה של הבריאות.

<טמיר כהן: 35 בעמוד 14.

<שלמה פשקוס: הפנייה התקציבית נועדה לבצע שינויים בסעיף 94, בתי החולים הממשלתיים.

<שלמה פשקוס: סעיף 94 הוא סעיף של 11 בתי חולים ממשלתיים.

<שלמה פשקוס: בתי החולים בנויים כמפעל עסקי עם הכנסות, הוצאות שכר והוצאות תפעול.

<שלמה פשקוס: הפנייה נועדה לעשות התאמות בתקציב של בתי החולים השונים ולבצע תוספת של תקני כוח אדם, 28 תקני אחיות בהתאם להסכם שנחתם עם הסתדרות האחיות, בשנת 2013, כ-500 תקנים בהתאם להסכם בין משרד האוצר להסתדרות הכללית, להעברת עובדי תאגידי הבריאות של בתי החולים הממשלתיים שמומנו מתקציב המדינה להעסקה ישירה על ידי המדינה, 20 תקני כוח אדם בגין תוספת המיטות הפסיכיאטריות שציינתי קודם, 34 תקני כוח אדם בגין פתיחת מחלקת שיקום בבית חולים נהריה, 19 תקני כוח אדם לטובת איוש החלטה של הממשלה - - -

יעקב ליצמן: למה לשיבא אתה מוסיף כסף?

יעקב ליצמן: הרי שיבא מחזיר למדינה 100 מיליון שקל בסוף השנה.

יעקב ליצמן: למה אתה מוסיף להם כסף?

<שלמה פשקוס: אני מוסיף בבניית התקציב, למיטב זיכרוני, ואני יכול לתקן את עצמי אם אני טועה, הספיגה משיבא היא יותר גבוהה - - -

יעקב ליצמן: שיבא ברווח, לכן הממשלה בסוף השנה מחזירה כסף משיבא, היא לוקחת בחזרה כסף.

יעקב ליצמן: אם אני לא טועה זה בין 100 ל-120 מיליון שקל.

<שלמה פשקוס: באזור ה-100 מיליון שקל.

יעקב ליצמן: לכן אני שואל, אם ככה, אם היא מחזירה כסף, למה יש טעם כרגע להוסיף לה כסף?

יעקב ליצמן: בין כך מורידים לה כסף, בין כך היא מחזירה כסף, יש לה מספיק כסף.

<שלמה פשקוס: בבניית התקציב נלקח בחשבון ספיגה - - -

יעקב ליצמן: שמעתי את זה, אבל - - -

<שלמה פשקוס: הספיגה היא יותר גבוהה משיבא ואנחנו מתקנים אותה.

יעקב ליצמן: חברי הכנסת, לא הבנתם אותי?

יעקב ליצמן: שיבא בסוף שנה 100 מיליון שקל הוא מחזיר למדינה.

יעקב ליצמן: יש לו רווח.

יעקב ליצמן: אז עכשיו באה המדינה והיא אומרת 'לא, זה שהוא מחזיר לי כסף, בסדר, אבל עכשיו אני אוסיף לו כסף'.

יעקב ליצמן: למה?

יעקב ליצמן: הוא צריך להחזיר אחר כך.

<שלמה פשקוס: שוב, בתחילת השנה נלקח בחשבון שייקחו משיבא יותר כסף.

יעקב ליצמן: מה זה מעניין?

יעקב ליצמן: אתה לא מבין מה שאני אומר?

יעקב ליצמן: אתה הולך לקחת ממנו כסף עוד מעט, נכון?

<שלמה פשקוס: אבל חשבתי שאני אקח ממנו יותר ואני מחזיר לו חלק.

יעקב ליצמן: זה לא ככה.

ניסן סלומינסקי: לא, מה שהוא אומר זה שבתחשיב עשו מה שאתה אומר ולקחו בחשבון שנניח יהיה לו רווח, סתם נניח, של 110 מיליון - - -

יעקב ליצמן: ניסן, תירגע.

יעקב ליצמן: אותו סכום כמעט, פחות או יותר, זה חמש שנים, ולכן מחזירים כסף לממשלה, כי הוא מרוויח.

יעקב ליצמן: יש עוד בית חולים שהוא מאוזן - - -

חמד עמאר: כמה אתה מעביר לו עכשיו?

יעקב ליצמן: הרבה כסף.

יעקב ליצמן: יותר מ-100 מיליון שקל.

<שלמה פשקוס: לא, בנטו אני מעביר לו - - -

יעקב ליצמן: 101, 102, ביחד זה 48 מיליון שקל.

<שלמה פשקוס: 48 מיליון שקל.

יעקב ליצמן: בשביל מה?

יעקב ליצמן: אתה לוקח ממנו 100 מיליון שקל, בשביל מה אתה מביא לו עכשיו 48?

<שלמה פשקוס: ה-48 מיליון שקל שאתה מדבר עליהם, אני מגדיל לשיבא את ההכנסה ומגדיל למול זה את ההוצאה, אני לא מביא לו כסף מתקציב המדינה.

<שלמה פשקוס: אני מגדיל לו הכנסה ומגדיל מול זה הוצאה.

<שלמה פשקוס: זאת אומרת בית החולים, הייתה איזה שהיא תחזית לכמה הכנסות יהיו של בית החולים - - -

יעקב ליצמן: בוא אני אגיד לך מה, יכול להיות ש - - - אני לא מבין את זה, אני אגיד לך את האמת.

יעקב ליצמן: אתם תצביעו מה שאתם רוצים, אני לא רואה מצב כאן ששיבא צריך לקבל כסף באמצע השנה מהמדינה.

יעקב ליצמן: לא רואה מצב כזה.

ניסן סלומינסקי: יש לך דרך לבדוק את זה כרגע?

<שלמה פשקוס: אני אסביר - - -

חמד עמאר: יש לו צורך בכסף הזה מיידי?

חמד עמאר: בשביל זה אתה מעביר לו את הכסף עכשיו ובסוף השנה אתה לוקח את הכסף בחזרה?

<שלמה פשקוס: אני אסביר, שני חלקים.

<שלמה פשקוס: אחד, אני מגדיל את ההכנסות ומגדיל את ההוצאות.

<שלמה פשקוס: כאשר חבר הכנסת ליצמן מדבר על אותם 100 מיליון שקל, זה 100 מיליון שקל מתקציב המדינה שלוקחים, אבל אם בית החולים מביא עוד הכנסות, הוא צפה שיהיו לו הכנסות יותר נמוכות ובפועל הוא צופה עכשיו, אחרי כמה חודשים של פעילות, שיהיו לו הכנסות יותר גבוהות, הוא צריך לזה ביטוי בתקציב המדינה של הגדלת ההכנסה והגדלת ההוצאה.

יעקב ליצמן: יפה.

יעקב ליצמן: הרי רציתי להפסיק כבר את הדיון, אבל היות שהסברת עוד פעם אני אשאל אותך עוד פעם - - -

ניסן סלומינסקי: לא, עזוב, אני אבקש ממנו שיעשה בדיקה.

ניסן סלומינסקי: מאחר שזה לא מצליח להתקבל יש לך דרך לבדוק עם מישהו אולי הסבר קצת שונה או נוסף?

ניסן סלומינסקי: כי אני כן רוצה לאשר את זה, אבל - - -

יעקב ליצמן: הוא אמר כרגע, ניסן, נניח שיש לו פחות הכנסות בגלל כל מיני דברים, ניחא, אז בסדר, אז בסוף השנה לא יהיה 100 מיליון שקל, יהיה 50, אז מה הוא מביא לו 50 עכשיו?

ניסן סלומינסקי: לא, אני אגיד לך, מסופר על רב בקהילה שכל ערב שבת היה בא, מקבל הלוואה מאחד הגבירים ובמוצאי שבת היה מחזיר.

ניסן סלומינסקי: הם לא הבינו למה.

ניסן סלומינסקי: אז סימנו פעם את הכסף ובמוצאי שבת ראו שאכן אותו כסף שהוא קיבל הוא מחזיר.

ניסן סלומינסקי: הרב שאל אותו, 'למה אתה לוקח הלוואה?' הוא אומר, 'כשאני נותן את הדרשה לפני הקהל ויש לי כסף אני מרגיש את עצמי חזק, לא נבך, ויכול לדבר איתם כמו שצריך.

ניסן סלומינסקי: אחר כך, במוצאי שבת אני מחזיר את הכסף'.

ניסן סלומינסקי: אז מי יודע?

ניסן סלומינסקי: אולי גם פה.

ניסן סלומינסקי: יש לך דרך לצלצל ולבדוק את זה?

<שלמה פשקוס: אני יכול לבדוק את זה, אין שום בעיה.

ניסן סלומינסקי: אז תעשה בדיקה כרגע.

<טמיר כהן: ניסן, שתיים.

ניסן סלומינסקי: נראה, אם הוא יכול בשיחת טלפון אחת, כן.

ניסן סלומינסקי: כי אני לא רוצה - - -

יעקב ליצמן: אני מוכן אפילו לאשר את זה.

יעקב ליצמן: אבל אני אומר דבר אחד, הסבר אני רוצה לשמוע, הוועדה צריכה לשמוע, זה חשוב לי מאוד .

יעקב ליצמן: למה אני מוכן לאשר את זה?

יעקב ליצמן: כי בין כך הממשלה תתחשבן איתו בסוף השנה.

ניסן סלומינסקי: זה נכון.

יעקב ליצמן: זה כן, ולכן אני לא אפחד שהוא הולך לברוח עם הכסף.

יעקב ליצמן: אבל עצם ההעברה, תמוה בעיניי.

ניסן סלומינסקי: בסדר.

ניסן סלומינסקי: אתה מנסה לברר?

<שלמה פשקוס: אני אנסה לברר, אבל - - -

ניסן סלומינסקי: תנסה לברר.

ניסן סלומינסקי: אם לא, אנחנו נאשר ואתה תביא לנו הסבר בשבוע הבא, אבל אני רוצה, אולי יהיה לך עכשיו.

<נעם שטרן: סעיף 76.

<נעם שטרן: פיתוח אזורי תעשייה.

ניסן סלומינסקי: איזה מספר זה אצלנו?

יעקב ליצמן: איזה עמוד?

ניסן סלומינסקי: 121.

ניסן סלומינסקי: רוץ על זה מהר.

<נעם שטרן: הפנייה נועדה להעברת עודפי תקציב מ-2013 ל-2014, למימון התחייבויות משנים קודמות, הרשאות להתחייב, לפיתוח אזורי תעשייה בפריפריה.

חמד עמאר: איזה אזורי תעשייה?

חמד עמאר: יש לך שם של אזור תעשייה?

ניסן סלומינסקי: זה מיליון וחצי.

ניסן סלומינסקי: מי בעד לאשר את 76-004?

ניסן סלומינסקי: ירים את ידו.

ניסן סלומינסקי: אושר.

יעקב ליצמן: נגד.

ניסן סלומינסקי: מי נגד?

ניסן סלומינסקי: סליחה.

ניסן סלומינסקי: מי נמנע?

ניסן סלומינסקי: אושר.

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: תיירות.

ניסן סלומינסקי: אתה מייצג רק את?

<נעם שטרן: רק תעשייה.

יעקב ליצמן: אני מציע לקרוא לסתיו, היא תדע להסביר את - - -

ניסן סלומינסקי: מה עם ההמשך?

<טמיר כהן: אין נציגים.

ניסן סלומינסקי: תחבורה אתה לא?

יעקב ליצמן: תחבורה גמרנו.

ניסן סלומינסקי: תחבורה גמרנו, כן.

ניסן סלומינסקי: הצעות פיתוח אחרות?

ניסן סלומינסקי: זה גם לא.

ניסן סלומינסקי: טוב.

ניסן סלומינסקי: הבריאות.

ניסן סלומינסקי: איפה הבריאות?

<קריאה: יש לנו רביזיות, בואו נעשה את הרביזיות בינתיים.

ניסן סלומינסקי: עשינו כבר, גמרנו.

יעקב ליצמן: אני מציע לך, תצביע, אני אצביע נגד, אבל אם הוא לא יענה לך מיד, הסבר צריך לשמוע ממנו.

ניסן סלומינסקי: מאה אחוז.

ניסן סלומינסקי: אני אקבל את ההצעה של חבר הכנסת ליצמן.

ניסן סלומינסקי: פנייה 35, אנחנו נעלה אותה להצבעה, אבל עם התחייבות שלשבוע הבא הוא יביא לנו הסבר יותר ממצה לנושא.

ניסן סלומינסקי: יש לך?

<שלמה פשקוס: כן.

ניסן סלומינסקי: תשתדל שזה יהיה ממצה, כי אנחנו כבר התכוונו להצביע.

<שלמה פשקוס: במשפט רק.

<שלמה פשקוס: מה שקרה בשיבא זה שהוגדלו לו ההכנסות באזור ה-50 מיליון שקל, 48 מיליון שקל, וההוצאות הוגדלו בכ-100 מיליון שקל, סך הכול הוא קיבל מתקציב המדינה כ-56 מיליון שקל כאשר הספיגה משיבא בבניית התקציב הייתה מעל 190 מיליון שקל, משמע הספיגה ממנו, שבשנים האחרונות עמדה באזור ה-100 מיליון שקל, כרגע עומדת, אחרי אישור הפנייה, על כ-140 מיליון שקל.

<שלמה פשקוס: זאת אומרת עדיין הספיגה ממנו תהיה גבוהה מהמקובל בשנים עברו.

ניסן סלומינסקי: אז מחזירים לו.

ניסן סלומינסקי: אני מציע שאנחנו נאשר את זה ותעשה עוד פעם בדיקה לקראת שבוע הבא.

ניסן סלומינסקי: שיהיה ברור.

<שלמה פשקוס: אין בעיה.

ניסן סלומינסקי: מי בעד לאשר את פנייה מספר 35?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: אוקיי, אז אישרנו, אבל אנחנו מבקשים - - -

יעקב ליצמן: בגלל שזה בריאות לא ביקשתי רביזיה.

ניסן סלומינסקי: בסדר, ועכשיו יש לנו ועדה.